17.   בקשה דחופה לקביעת הסדרי ראיה
בבית-הדין הרבני האזורי

ב_________                                                                                                  תיק מס'_________
בעניין:

____________ ת"ז __________



על-ידי בא-כוחו עורך-דין _________



מרח' _________  עיר _________




טל' __________  פקס' ________

"המבקש"




נ ג ד




____________ ת"ז __________



מרח' ________  עיר __________




טל' _________ פקס'  _________

"המשיבה"

בקשה דחופה לקביעת הסדרי ראיה

(במעמד צד אחד)

כב' בית-הדין הנכבד מתבקש בזאת להורות למשיבה לאפשר למבקש לראות את בנו הקטין הראל וזאת בכל יום החל משעה _________ ועד לשעה _________ ועד בכלל.

נימוקי הבקשה:

1.
המבקש והמשיבה נישאו זל"ז כדמו"י ביום _________ בעיר _________.

2.
מנישואין אלה נולד לצדדים הבן _________ ביום _________ ת"ז _________. 

3.
א.
עובר להגשת ההליכים בין הצדדים מתגוררים/התגוררו הצדדים בדירת הצדדים ברח' ______________ ב_________.


ב.
במועד הגשת תובענה זו הצדדים מתגוררים בנפרד וזאת לנוכח העובדה כי המבקש הורחק מבית מגורי הצדדים, עקב תלונת שווא שקרית של המשיבה כנגדו למשטרה וכמורחב להלן בכתב תביעה זה.

הרקע לגירושין:

4. 
כאמור, הצדדים נישאו לפני כ___________ שנים. ברם, כבר לפני הנישואין ואף לאחריהם, נתגלו סימפטומים בייחסי הצדדים אשר העידו כי דין נישואין אלה לכישלון חרוץ והכל לנוכח התנהגות האישה כלפי המבקש וכאמור להלן:


א.
בערב חג ________ הזמינו הוריה של המשיבה את המבקש ואת אימו ובן-זוגה, לארוחת ערב בביתם. מאחר ובזמן זה הצדדים לא דיברו זה עם זו, לא ידעה המשיבה אם אכן יגיעו המבקש, אימו ובן-זוגה לאותה ארוחת ערב. מכל מקום המבקש, אימו ובן-זוגה אכן הופיעו לארוחת הערב באיחור קל. כאשר הופיעו הם בבית הוריה של המשיבה, כאמור, החלה זו לקלל ולגדף את המבקש ואת הוריו בנוכחותם, עלבה בהם וגרמה לסילוקם מבית הוריה מבלי שיחגגו את החג בצוותא כמתוכנן. לנוכח הנ"ל נוצר נתק בין הצדדים אשר אוחה כעבור מספרשבועות, עת הגיעה המשיבה ביחד עם הוריה לבית אימו של המבקש והתנצלה על התנהגותה הנלוזה כאמור.


ב.
ב_________, כאשר שהוא אימו של המבקש ובן-זוגה בחו"ל, נותר המבקש בגפו בדירת אימו. המבקש קבע עם המשיבה לצאת בערב שבת. ברם, לנוכח התנהגות המשיבה בוטלה הפגישה בן הצדדים על-ידי המבקש. בסביבות השעה ________ הגיעה המשיבה לבית אימו של המבקש צלצלה בפעמון הכניסה זמן ארוך עד שהמבקש נאות לפתוח לה את הדלת. מיד איך שנכנסה היא לדירת אימו החלה היא בצעקות קולניות והיסטריות על המבקש תוך שהיא מקללת אותו. בנוסף החלה היא להשתולל ובעטה במאוורר שהיה למבקש בחדרו ושברה אותו. רק בחלוף מספר דקות ארוך היא נרגעה ושוב התנצלה וביקשה סליחה.

ג.
בחודש _________ לפני החתונה, המשיבה הגיעה לביתו של המבקש בשבת ופרץ ביניהם ריב בנוגע לחתונה וסידוריה. המשיבה בעטה בקיר שבחדרו של המבקש כאשר לא נענתה על ידו ועזבה בכעס את הבית. בחלוף חצי שעה נפגשו הצדדים בדירה אותה רכשו ברח' __________ ב__________. גם בדירה זו המשיכה המשיבה לצעוק ולקלל את המבקש ואף הגדילה לעשות עת הרימה עליו מקל של מטאטא במטרה להכותו בו.

ד.
בין הצדדים היו ריבים רבים עובר לחתונה ממש וזאת לנוכח העובדה כי הוריה של המשיבה ביקשו לקבוע להם את מקום החתונה, מועדה, תפריט המזון וכו'. המבקש הביע את אי-שביעות רצונו מהתערבות זו, ברם, לנוכח אי-יכולת של המשיבה "לנער" את הוריה פרצו הריבים כאמור.

ה.
גם בערב החתונה ממש החלו ויכוחים בין המבקש לבין אימה של המשיבה עת פנתה זו ואמרה לו כי הוא חייב להחזיר לה את הכסף אותו שילמה היא עבור שמלת הכלה. ויכוח אשר המשיך יום לאחר החתונה עת הגיעו הצדדים לבית הוריה של המשיבה. אבי המשיבה שב ותבע מאת המבקש כי יחזיר להם את הוצאות שמלת הכלה וכן דברים נוספים אותם תבע. בנסיבות אלה הרגיש המבקש מאויים ולא רצוי בבית הורי המשיבה והוא קם לעזוב את ביתם. או אז התפרץ עליו אביה של המשיבה קם לעברו ובתנועות מאיימות צעק, עלב וקילל את המבקש וכמעט הכה בו, רק התערבות אם המשיבה ואחותה מנעו זאת.

המבקש עזב את בית הוריה והמשיבה הצטרפה אליו כעבור מספר דקות. הצדדים הלכו לביתם תוך שהם ממשיכים לריב בדרך ואף בבית.


ו.
בערב שבת של "שבת חתן" שלאחר חתונת הצדדים, המשיבה לא הצטרפה למבקש להוריו לתפילה בבית- הכנסת וכן לא הגיעה לארוחת הערב אשר נערכה אצל אימו של המבקש. המשיבה סירבה לפתוח את דלת ביתם להוריה ורק פתחה אותו למבקש.


ז.
מיותר לציין את אווירת הנכאים אשר שררה בשבת החתן בבית-הכנסת ולאחריה.

ח.
מריבות היו בין הצדדים גם במהלך חודשי הנישואין הראשונים כאשר המבקש היה נוהג לצאת את בית המגורים כדי להירגע ולהרגיע את האווירה בבית. בשובו לא היתה המשיבה פותחת לו את הדלת.

ט.
במהלך חודש __________ היו אמורים הצדדים ביחד עם הוריה של המשיבה לאכול ארוחת ערב שבת בבית אימו של המבקש. בדרך לארוחה, הצדדים שוב רבו בעטיה של המשיבה, וכתוצאה מכך המבקש לא הלך לסעודה. לעומת זאת המשיבה והוריה כן הלכו לסעודה כאשר בסופה חזרה המשיבה לבית המגורים כאשר המשיבה ישנה בחדר השינה ואילו הנתבע בסלון.

י.
לנוכח הוויכוח הנ"ל הודיע המבקש למשיבה כי ברצונו להתגרש, שכן אין הוא יכול להמשיך עם הריבים האלה הבלתי-פוסקים כמעט על כל עניין של מה בכך. כתוצאה מאמירה זו של המבקש הלכה המשיבה לחדר השינה ובלעה כדורים מתוך רצון לאבד עצמה לדעת. המבקש מהר לקחתה לבית-החולים שם עברה שטיפה קיבה. המשיבה אושפזה בבית-החולים למשך ________ ימים, ועם שחרורה מבית-החולים עברה לגור בבית הוריה כ_________ ימים.

יא.
בחודש _________ המשיבה קיבלה הצעת עבודה כ_________ ב_________. עקרונית היתה הסכמה בין הצדדים כי המשיבה תצא לעבוד. ואף תקבל עבודה זו. ברם, לאחר שיחה עם אביה בעניין זה הביעה המשיבה סירוב לקבל את העבודה. ובעקבות סירוב זה ומעורבות אביה פרץ ויכוח גדול בין הצדדים. המשיבה הסתגרה בחדר השינה והגיפה את הדלת. המבקש ביקש ממנה כי תפתח את הדלת, המבקש חשש לגורלה כי טיטול שוב כדורים כבעבר. דלת החדר העשויה מזכוכית נשברה לנוכח נקישות המבקש. בחלוף מספר דקות הגיע אביה של המשיבה, אימו ואחותו של המבקש (ביחד עם תינוקה). הצדדים החלו לדבר ביחד עם כל המקורבים בניסיון למצוא מוצא. המשיבה החלה להשתולל ולקלל, ביקשה לגרש את אחות המבקש מביתם ואף איימה כי תרביץ לתינוקת. במקביל אחז אביה של המשיבה את המבקש בחוזקה בידו ואיים עליו שאם יעז להכות את בתו הוא "יפוצץ" אותו במכות. בשלב זה הגיע אף אביו של המבקש ופרץ ויכוח בינו לבין אביה של המשיבה. כאשר הסתבכו העניינים הסכימו הצדדים לעזוב את הבית ולדבר מאוחר יותר.

באותו ערב הגיש המבקש למשטרת ישראל תלונה נגד אביה של המשיבה על איומים וכן נגד המשיבה על תקיפה. במקביל הגישה המשיבה תלונה נגד המבקש ואילו אביה הגיש תלונה כנגד אביו של המבקש. 


לנוכח התלונות ההדדיות הורחקו הצדדים זה מזה ל_________ ימים ונאסר עליהם לשוחח בטלפון.


למרות האמור ולאור נסיונות פישור של אביה של המשיבה חזרו הצדדים לגור יחדיו.


יב.
החל מחודש _________ החלו הצדדים ללכת ליועצת נישואין לגב' _________.


יג.
בסביבות חודש _________ נסעו הצדדים ל________, וגם שם פרצה ביניהם מריבה גדולה באחד הימים אשר לוו בקללות של הצדדים אחד את השני - בערב השלימו הצדדים.

יד.
בחודש _________ נסעו הצדדים לנפוש ב________ למשך ________. גם שם פרץ ויכוח והכל חוזר חלילה.

טו.
מריבות הצדדים לא פסקו ונראה כי מצב זה הופך להיות חלק בלתי-נפרד מחייהם ולכך המבקש אינו מסכים.

טז.
ויוער, כי בחודש _________ שוב פרצה מריבה בין הצדדים. הצדדים שיתפו את היועצת במריבה זו במפגש שהיו אצלה ואף המשיכו להתווכח בנוכחותה. היועצת סברה כי יש חשיבות לכך כי הוריה של המשיבה יבואו לשיחה עימה ביחד עם הצדדים. הורי המשיבה הסכימו בתחילה, ברם, מיד הודיעו כי הינם חוזרים בהם בטענה כי הם אינם הגורם לוויכוחים שבין הצדדים. כתוצאה מסירוב זה ולאחר שלא היה כל טעם להמשיך בייעוץ הנישואין הפסיקו הצדדים ללכת לייעוץ זה. 
המריבה האחרונה והמכרעת:

5.
ביום ________ פרץ ריב, עוד אחד מיני רבים כאמור, בין הצדדים. המשיבה מהרה לקרוא להוריה. אביה שהגיע הזמין למבקש משטרה. המשיבה טענה כי הוכתה על-ידי המבקש וכי זה איים להורגה לגרשה מבית הצדדים (דבר המוכחש מכל וכל על-ידי המבקש). 

6.
המבקש נלקח לחקירה במשטרה ואשר בסיומה, כדבר רוטיני בתלונות מסוג זה, הורחק המבקש בהוראת קצין משטרה ל_________ ימים מביתו.

7.
ביום _______, ולאחר פקיעת הוראת ההרחקה הנ"ל על-ידי המשטרה, הגיע המבקש לבית מגורי הצדדים, בליווי פקידה ממקום עבודתו, על-מנת לאסוף חלק מחפציו. המשיבה מיד מהרה להתקשר למשטרה ושוב טענה כי המבקש איים וצעק עליה (דבר המוכחש מכל וכל). למזלו של המבקש היתה נוכחת אושרה הפקידה ממקום עבודתו, אשר ראתה ונוכחה לדעת כי אמירותיה הנ"ל של המשיבה הינן שקריות. בנסיבות אלה עזבו המבקש והפקידה את בית הצדדים ועוד בטרם הגיעה המשטרה. ואילו המשיבה ביטלה את פנייתה למשטרה עת זו הגיעה לביתם.

8.
ביום _________ נעשה ניסיון על-ידי רב בשם יוסף להשכין שלום בית בין המבקש למשיבה. הוסכם בין הצדדים על ניסיון לשלום בית. ביום למחרת הודיעה המשיבה כי ברצונה לשוחח שוב עם הרב אולם הפעם בנוכחות אביה. ביום _________ התקיימה שוב שיחה עם הרב __________ בנוכחות הצדדים הוריה של המשיבה והוריו של המבקש. השיחה התנהלה בצעקות קולניות והסתיימה תוך כדי מריבה. המשיבה איבדה את עשתונותיה והחלה לגדף את אבי המבקש בצרחות אימים. הרב יוסף צעק באותה פגישה על הוריה של המשיבה תוך שהוא מטיח בפניהם כי הינם מחריבים בית בישראל וכי יתביישו להם.
9.
ביום _________ בסביבות השעה _________ המשיבה מגיעה למקום עבודתו של המבקש ומתפרצת למשרדו סוגרת את הדלת ומבקשת ממנו כסף שאם לא כן היא תעשה לו בלאגן רציני ביותר. המבקש ניסה להרגיע את המשיבה ושיכנע אותה כי תרד ותחכה לו למטה והא ירד לשוחח עימה. הצדדים סיכמו כי ימשיכו לדבר אחר- הצהריים של אותו יום.


ויוער, כי כל אותו זמן בו שוחחו הצדדים השאירה המשיבה את בנם הקטין בהשגחתו של השומר מהרווחה, אדם זר לחלוטין לקטין.

בשעה __________ באותו היום הגיע המבקש לבית מגורי הצדדים. הצדדים שוחחו ביניהם והגיעו לטיוטת הסכם שלום בית.

10.
ביום ___________ ביקשה המשיבה לשנות מספר פרטים בהסכם שלום הבית והמבקש הסכים לכך. ברם, בשעה _______ באותו היום שוב התקשרה המשיבה לבקש והודיעה לו חד-משמעית "אם אתה לא מביא לי ________ ש"ח במיידי במזומן ההסכם בטל". המבקש סיכם עם המשיבה כי יגיע בשעה _______ לבית הצדדים לשוחח עמה. מיד עם הגיעו לבית המגורים ביקשה המשיבה לדעת אם המבקש הביא את הכסף שביקשה שאם לא כן סתם הוא הגיע. משנוכחה לדעת כי המבקש לא הביא כסף עמו הלכה היא לחדר השינה וכשחזרה החלה לקלל את המבקש ואף הזמינה לו שוב משטרה (כדרכה בקודש).

11.
לנוכח צעקותיה של המשיבה ירדה שכנה מהבניין בשם לידיה והיא ניסתה להרגיע את המשיבה. הצדדים עלו אליה לדירה ואף שם המשיכה המשיבה לקלל את המבקש כאשר בשלב מסויים בפתאומיות וללא כל התראה עזבה את בית השכנה וירדה לבית מגורי הצדדים תוך שהיא מותירה את בנם הקטין בבית השכנה.
12.
כעבור כשעה הגיעה המשטרה. המשיבה טענה כי המבקש איים עליה וכי איים כי יחטוף את הילד ממנה (דבר המוכחש מכל וכל).

13.
בעקבות הנ"ל הורחק המבקש על-ידי המשטרה שוב מביתו לפרק זמן של ________ ימים ונאסר עליו לשוחח עם המשיבה פרק זמן של _________ ימים.

14.
עיננו הקוראות את סיפור מסכת חייו העגומה של המבקש במחיצת המשיבה אשר מתעללת בו חדשות לבקרים, מקללת, מגדפת, אותו ואת הוריו. מבחינת המבקש כלו כל הקיצין והוא מבקשת להתגרש מאת המשיבה אשר עוברת על דת משה ו/או על דת יהודית. המבקש אינו מוכן להמשיך לחיות עם המשיבה מבחינת "אין אדם דר בכפיפה אחת עם נחש" ודי בטענות אלה כדי לחייב את המשיבה לקבל את גיטה ומבלי שתהיה זכאית לכתובתה ו/או תוספותיה.

15.
זאת ועוד, מאז ההרחקה הנ"ל ובכלל המשיבה מסרבת להראות למבקש את בנם הקטין ובכל פעם שהמבקש עושה ניסיון כזה מוזמנת לו משטרה, או שהוא מאוויים כי תוזמן לו משטרה.
16.
המבקש מתגעגע מאוד לבנו והינו חפץ לחבקו ולנשקו ככל אב רגיל ולהעניק לו מאהבתו מצב אותו מונעת המשיבה במפגיע.

17.
בנסיבות אלא מתבקש כב' בית-הדין לקבוע כאמור לעיל.






_________________




__________, עורך-דין






בא-כוח המבקש

